'आशिकी 2' से सफलता की सीढियां चढ़ने वाली श्रद्धा कपूर इन दिनों बेहद खुश हैं। पहली वजह है 'आशिकी 2' की बहतरीन कामयाबी और उनके परफॉर्मेंस की चर्चा और दूसरी वजह है उनका एक प्रशंसक जो कि श्रद्धा का दीवाना है।
श्रद्धा कपूर का एक प्रशंसक है जिसने उनकी फिल्म 40 बार देखी है। उसे किसी तरह श्रद्धा का नंबर भी मिल गया है और जितनी बार भी वो फिल्म देखने जाता है वो उन्हें मेसेज भेजता है कि वो 'आशिकी 2' सिर्फ और सिर्फ श्रद्धा के वजह से देख रहा है। यही नहीं, वो प्रशंसक श्रद्धा को उनके किरदार 'आरोही' के नाम से पुकारता है।
श्रद्धा अपने इस प्रशंसक के इस भाव से काफी खुश और उत्तेजित हो गयी हैं। वो उसको जवाब भी देना चाहती हैं लेकिन परिवार और दोस्तों की ओर से मना किये जाने पर वो उन्हें जवाब नहीं दे रही हैं।
किसी भी कलाकार की सबसे बड़ी उपलब्धि उनके प्रशंसक होते हैं। एक अभिनेता की कामयाबी का अंदाजा भी उनके प्रशंसक और चाहने वालों से लगाया जा सकता है। श्रद्धा कपूर बॉलीवुड में नई हैं और करियर की शुरूआत में ही अगर ऐसे प्रशंसक मिल जाएं तो खुश होना तो ज़ाहिर सी बात है।
hin_Deva hin_Deva hin_Deva hin_Deva